burgasdotpro/wikipedia huggingface dataset:
Prírodovedecká fakulta Masarykovej univerzity

Prírodovedecká fakulta Masarykovej univerzity je treťou fakultou Masarykovej univerzity. Patrí medzi najstaršie fakúlt univerzity, výuka na nej bola postupne zahájená v rokoch 1920 a 1921.
Fakulta sídli od počiatku v areáli na Kotlářské ulici v Brne, súčasťou areálu je aj verejne prístupná botanická záhrada. V posledných rokoch sa fakulta rozširuje svoje kapacitné a technologické možnosti, časť výuky je presunutá do Univerzitného kampusu v Brno-Bohuniciach. Ako vedecké pracovisko je využívaná aj Hvezdáreň a planetárium Brno na Kravej hore.
V roku 2009 na fakulte pracovalo 320 akademických pracovníkov, študovalo okolo 4 500 študentov.
Superpelícia

Superpelícia je liturgická košeľa bielej farby, ktorá vznikla skrátením alby. Najčastejšie ju používajú miništranti. Pri omši ju kňazi používajú iba ako súčasť chórového odevu. Superpelíciou nemožno nahradiť albu. Kňazi mimo omše pri liturgii a pobožnostiach používajú superpelíciu alebo albu.
Emerson Ferreira da Rosa

Emerson Ferreira da Rosa (* 4. apríl 1976, Pelotas), známy ako Emerson je brazílsky futbalový stredopoliar, ktorý naposledy hrával za klub Santos FC.
Emerson

Emerson môže byť:
Kazimierz Kuratowski

Kazimierz Kuratowski (* 2. február 1896, Varšava, Poľsko – † 18. jún 1980, Varšava) bol poľský matematik. Zaoberal sa najmä topológiou a teóriou množín. Je známy ako autor tzv. Kuratowského vety, nutnej a postačujúcej podmienky rovinnosti grafu, ktorá je základným výsledkom v topologickej teórii grafov. Už v roku 1922, trinásť rokov pred Maxom Zornom, dokázal tzv. Zornovu lemu, dôležitý výsledok v teórii množín.
Život.
Kuratowski sa narodil vo Varšave nachádzajúcej sa vtedy v ruskej časti rozdeleného Poľska. Jeho otec bol popredný varšavský právnik. V roku 1913 odišiel mladý Kazimierz do Škótska študovať strojnú fakultu na univerzite v Glasgow. Keď sa vrátil v roku 1914 na prázdniny domov, znemožnilo mu vypuknutie prvej svetovej vojny odjazd späť do Škótska a pokračovať v štúdiu. V roku 1915 však bola Varšava dobytá nemecko-rakúskou armádou a bola znovuotvorená Varšavská univerzita uzavretá za nadvlády Ruska. Kuratowski nastúpil na štúdium na nej hneď, ako to bolo možné – tentokrát však už na odbor matematika. V roku 1921 získal v tomto odbore doktorát a v roku 1927 nastúpil ako profesor na polytechnike v Ľvove. V roku 1934 sa stal profesorom na varšavskej univerzite. Od roku 1952 bol členom poľskej akadémie vied, medzi rokmi 1948 a 1967 riaditeľom jej matematického ústavu.
Bol členom prominentnej skupiny poľských matematikov, ktorí sa stretávali v Kawiarnia Szkocka (Škótska kaviareň).
Prínos pre matematiku.
Kuratowski sa venoval najmä obecnej topológii a teórii metrických priestorov. Spolu s Alfredom Tarskim a Wacławom Sierpińskim položili základy pojmu dnes nazývaného poľský priestor. Charakterizoval Hausdorffove priestory pomocou tzv. Kuratowského axiomu uzáveru, podal nutnú a postačujúcu podmienku pre rovinnosť grafu (pozri Kuratowského veta). V roku 1922 dokázal Zornovu lemu (z axiómy výberu). V teórii množín dodnes pretrváva Kuratowského myšlienka stotožnenia usporiadanej dvojice formula_1 s množinou formula_2. Vytvoril tiež tzv. Tarski-Kuratowského algoritmus.
Dekanát

Dekanát môže byť:
Anekdota

Anekdota môže byť:
Anekdota (nevydané)

Anekdota (z fr. anecdote &lt; z gr. názvu Prokopiovho spisu: ανεκδοτα - "anekdota" = „to čo nebolo zverejnené") je spis, ktorý spisovatelia za svojho života nevydali, alebo opis tajných udalostí vynechaných dejepiscami a až neskôr vydaný z neznámych prameňov.
Ako anekdota sa označovali z rôznych dôvodov nezverejňované texty. Najstarším známym dielom je Prokopiov spis z 6. storočia, obsahujúci utajované príbehy zo života byzantského cisára Justiniána I. s názvom "Anekdota".
Fór

Fór môže byť (hovorovo):
Oakbrook Terrace

Oakbrook Terrace je mesto v DuPage County v americkom štáte Illinois. Podľa sčítania z roku 2000 malo 2 300 obyvateľov. Dominantou mesta je 127 metrov vysoká budova The Oak Brook Terrace Tower.
Dejiny.
Mesto Oakbrook Terrace vzniklo v roku 1958 premenovaním mestečka "Utopia".
Eyjafjallajökull (ľadovec)

Eyjafjallajökull (; doslova "Ľadovec ostrovných hôr") alebo nepresne Eyjafjalla je malý ľadovec na území Islandu. Nachádza sa severne od obce Skógar a západne od väčšieho ľadovca Mýrdalsjökull. Rozloha ľadovca je približne 100 km2. Pod ľadovcom je rovnomenná sopka.
Svetový pohár v biatlone 2009/2010

Svetový pohár v biatlone 2009/2010 je 33. ročník Svetového pohára v biatlone. Začiatok tohto ročníka bol 2. decembra 2009 vo švédskom Östersunde a jeho koniec je naplánovaný na 28. marca 2010 v Ruskom Chanty-Mansijsku. Minulosezónne triumfy budú obhajovať 35 ročný Nór Ole Einar Bjørndalen a 25 ročná Švédka Helena Jonssonová.
V programe SP 2009/2010 je celkovo 25 pretekov, teda iba o jedny menej ako v predchádzajúcom ročníku tri najhoršie výsledky sa preškrtnú .Vrcholom sezóny budú zimné olympijské hry v kanadskom meste Vancouver.
Referencia.
http://www.biathlonworld.com/en/events.html?event_level=WC&amp;event_class=S
Topologická teória grafov

Topologická teória grafov je matematická disciplína a podoblasť teórie grafov zaoberajúca sa predovšetkým vnáraním grafov do plôch. Skúma tiež grafy ako topologické priestory.
Vnáranie grafov do plôch znamená kreslenie grafov na rôzne plochy, pričom cieľom je dosiahnuť nakreslenie grafu bez krížiacich sa hrán. Grafy, pre ktoré existuje takéto nakreslenie v rovine, sa nazývajú rovinné grafy. Pre iné grafy zas v rovine takéto nakreslenie existovať nemusí, ale na iných plochách, ako napr. na povrchu gule, môže.
Medzi praktické aplikácie topologickej teórie grafov patrí napríklad návrh integrovaných obvodov, kde je dôležité, aby sa linky navzájom nekrížili.
Priesečníkové číslo (teória grafov)

Priesečníkové číslo je v teórii grafov najmenší možný počet priesečníkov hrán daného grafu pri ľubovoľnom jeho rovinnom nakreslení. Graf sa nazýva rovinný práve vtedy, keď je jeho priesečníkové číslo rovné nule.
Problém určenia priesečníkového čísla grafu sa po prvýkrát objavil v súvislosti s tzv. Turánovým problémom tehelne, v ktorom sa matematik Pál Turán pýtal na priesečníkové číslo úplného bipartitného grafu "K""m,n".
Copa América

Copa América alebo Majstrovstvá vo futbale Južnej Ameriky je futbalová súťaž národných tímov Južnej Ameriky usporiadaná pod hlavičkou asociácie CONMEBOL. Tato súťaž vznikla v roku 1916.
Výsledky jednotlivých ročníkov.
1975 – 2015.
1 Zúčastnili sa len 3 mužstvá. 
2 Zápas o 3. miesto sa nehral.
3 V roku 1916 sa víťazovi neodovzdávala žiadna trofej. 
4 Turnaj bol považovaný za extra ročník, víťaz neobdržal trofej.
Max August Zorn

Max August Zorn (* 6. jún 1906, Krefeld, Nemecko - † 9. marec 1993, Bloomington, Indiana, USA) bol nemecký matematik, ktorý väčšinu života prežil v USA. Zaoberal sa predovšetkým algebrou, teóriou grúp, numerickou matematikou a teóriou množín. Nezávisle od skoršieho dôkazu Kazimierza Kuratowského dokázal tzv. Zornovu lemu, dôležitý výsledok v teórii množín.
Michal Hanek

Michal Hanek (* 18. september 1980, Trenčín) je slovenský futbalista, v súčasnosti (2016) je hráčom štvtoligového klubu TJ Družstevník Belá Dulice. Hráva na pozícií stredného obrancu a príležitostne aj defenzívneho stredopoliara.
Vyrastal v Dolnej Súči, v prvej lige debutoval v drese Dubnice. V rokoch 2003 až 2005 pôsobil v klube ruskej najvyššej súťaže FC Dinamo Moskva, v lete 2005 ho kúpila pražská Sparta. Pod trénerom Stanislavom Grigom sa však nepresadzoval a tak o rok neskôr prestúpil do Slovana Bratislava (pôvodne tu bol na polročnom hosťovaní). V sezóne 2008-09 bol kapitánom mužstva, ktoré vyhralo Corgoň ligu. Po tomto úspechu prestúpil do Tatrana Prešov. V drese Prešova pôsobil jednu sezónu, po ktorej prestúpil do poľského klubu Polonia Bytom.
Branislav Sitár

Prof. RNDr. Branislav Sitár, DrSc. (* 3. máj 1946, Bratislava) je slovenský jadrový fyzik a od roku 2007 viceprezident Európskej organizácie pre jadrový výskum (CERN). Pôsobí na Fakulte matematiky, fyziky a informatiky Univerzity Komenského v Bratislave ako vedúci oddelenia subjadrovej fyziky.
Emil Leon Post

Emil Leon Post (* 11. február 1897, Augustów, Poľsko, vtedy Ruská ríša - † 21. apríl 1954, New York, USA) bol poľsko-americký matematik a logik. Je známy najmä vďaka svojmu mimoriadne dôležitému prínosu matematickej logike, teórii vypočítateľnosti a teórii formálnych jazykov.
Post je autorom výpočtového modelu, ekvivalentného Turingovmu stroju, nazývaného aj Postov-Turingov stroj. Nerozhodnuteľnosť tzv. Postovho korešpondenčného problému zas hrá mimoriadne dôležitú úlohu pri dokazovaní nerozhodnuteľnosti mnohých iných problémov.
Svetový pohár v biatlone 2009/2010 – muži

Svetový pohár v biatlone 2009/2010 mužov bol 33. ročník Svetového pohára v biatlone. Začiatok tohto ročníka bol 2. decembra 2009 a jeho koniec 28. marca 2010 v ruskom Chanty-Mansijsku.
Referencie.
http://www.biathlonworld.com/en/events.html?event_level=WC&amp;event_class=S
Svetový pohár v biatlone 2009/2010 – ženy

Svetový pohár v biatlone 2009/2010 žien je 33. ročník Svetového pohára v biatlone. Začiatok tohto ročníka bol 2. decembra 2009 a jeho koniec je naplánovaný na 28. marca 2010 v ruskom Chanty-Mansijsku.
Referencie.
http://www.biathlonworld.com/en/events.html?event_level=WC&amp;event_class=S
Ivan Matvejevič Vinogradov

Ivan Matvejevič Vinogradov (* 14. september 1891, Miloľub, Pskovská oblasť, Rusko, vtedy Pskovská gubernia, Ruská ríša - † 20. marec 1983, Moskva, Rusko, vtedy Ruská SSR, ZSSR) bol ruský matematik. Je známy predovšetkým ako jeden zo zakladateľov modernej analytickej teórie čísel, kde prišiel s metódou goniometrických súm. Dosiahol tiež pozoruhodné výsledky okolo Goldbachovej hypotézy.
Július Šimon

Július Šimon (* 19. júl 1965, Lučenec) je bývalý slovenský futbalový reprezentant, ktorý hráva na pozícií stredopoliara. V drese odohral 23 zápasov, v ktorých strelil 6 gólov.
Je známy z dlhoročného pôsobenia v drese Dunajskej Stredy. V súčasnosti je hráčom klubu NAFC Veľké Blahovo, ktoré hráva V. ligu.
Štefan Šáro

Prof. RNDr. Štefan Šáro, DrSc. (* 10. december 1933, Békešská Čaba – † 28. máj 2013) bol slovenský jadrový fyzik a vedúci oddelenia jadrovej fyziky na Fakulte matematiky, fyziky a informatiky Univerzity Komenského v Bratislave.
Podieľal sa na objave chemických prvkov darmštátium, röntgénium a kopernícium na časticovom urýchľovači typu synchrotrón SIS-18 v Centre pre výskum ťažkých iónov GSI Darmstadt. Pôsobil aj v SÚJV Dubna (Ruská federácia). V rámci súťaže významných slovenských vedcov, technológov a mladých výskumníkov zo všetkých oblastí vedy Vedec roka SR získal v roku 1998 ocenenie "Uznanie za výskum v SR".
Neuchâtel (mesto)

Neuchâtel je mesto vo Švajčiarsku a hlavné mesto kantónu Neuchâtel. Leží na brehu Neuchâtelského jazera vo frankofónnej časti Švajčiarska. Má približne 32 600 obyvateľov. V minulosti bolo mesto známe aj pod nemeckým názvom Neuenburg, keďže až do roku 1848 patrilo do Pruska.
Otto Rehhagel

Otto Rehhagel (* 9. august 1938, Essen, Nemecko) je bývalý nemecký futbalový tréner a hráč. Na medzinárodnej úrovni dosiahol výrazný úspech ako tréner , ktoré doviedol na Eure 2004 k prekvapujúcemu titulu.
ŠHK Púchov

MŠK Púchov je slovenský hokejový klub z Púchova v súčasnosti pôsobiaci v 2. hokejovej lige.
História.
Klub vznikol už v roku 1946, ale výraznejšie sa na Slovensku začal presadzovať do povedomia až na začiatku osemdesiatych rokov po prvom postupe do 1. slovenskej národnej hokejovej ligy v sezóne 1980/81. Vo svojej histórii však družstvo štartovalo v tejto súťaži len v dvoch ročníkoch. Hneď v prvom ročníku samostatných slovenských súťaží si družstvo vybojovalo postup do 1. hokejovej ligy no dlho sa v nej neudržalo a opäť vypadlo. To malo za následok niekoľkoročný útlm seniorského hokeja v Púchove. Opätovný návrat do celoslovenskej sútaže, respektíve 2. hokejovej ligy prišiel v sezóne 2005/06. V sezónach 2006/07 až 2009/10 klub vyhral svoju základnú skupinu, no v nadstavbových súbojoch neuspel a radoval sa vždy len z druhého miesta. Vyhrať 2. ligu sa Púchovu podarilo až na piaty pokus v sezóne 2010/11 a tým postúpiť do 1. ligy. Žiaľ v nasledujúcej sezóne 2011/12 v nej skončil posledný a s 1. ligou sa rozlúčil. V sezónach 2012/13 a 2013/14 klub nebol prihlásený v žiadnej súťaži. Od sezóny 2014/15, už pod novým menom klub pôsobí opätovne v 2. celoslovenskej lige. 
Klub ŠHK Púchov.
Klub ŠHK Púchov vznikol v roku 2014. Svoju prvú sezónu odohral v 2. Slovenskej hokejovej lige, kde obsadil po základnej časti skupiny A (24 zápasov) 5. priečku s 12 výhrami, 12 prehrami a s celkovým počtom 38 bodov (skóre 132 : 111).
Štadión.
Štadión v súčasnosti prevádzkuje mesto Púchov, respektíve MŠK Púchov, ktorý má pod sebou všetky mládežnícke kategórie. Od roku 1998 bol štadión využívaný na motoristické a cyklotrialové podujatia. V roku 2002 strešná konštrukcia nevydržala zaťaženie snehom a asi polovica z nej sa zrútila. Rekonštrukcia zastrešenia prebehla v roku 2003 a štadión opäť slúžil ako zimný štadión. V roku 2007 prebehla kompletná rekonštrukcia vnútorných priestorov, vyrástla nová tribúna, výmena mantinelov, nové ozvučenie a štadión spĺňa kritériá SZĽH pre najvyššiu domácu sútaž. Stánok sa stal domovským pre domáce mužstvo HK Púchov a reprezentáciu do 20 rokov, ktorá na ňom hrávala extraligu počas sezón 2007/2008 až 2011/12. V roku 2009 prebehla rekonštrukcia strojovne na 800 kg NH3 s plnoautomatickou prevádzkou.
Umiestnenia v jednotlivých sezónach.
Česko-Slovensko.
 1. slovenská národná hokejová liga - 2. ročníky
 2. slovenská národná hokejová liga (skupiny Stred a Západ) - 14. ročníkov
Slovensko.
 1. hokejová liga SR - 5 ročníkov
 2. hokejová liga - 15 ročníkov
Borussia Mönchengladbach

Borussia Mönchengladbach (celé meno: "Borussia Verein für Leibesübungen 1900 Mönchengladbach e. V.") je nemecký futbalový klub so sídlom v meste Mönchengladbach v Severnom Porýnií-Vestfálsku. V súčasnosti hrá v najvyššej nemeckej súťaži Bundesliga. Klub bol oficiálne založený 1. augusta 1900 a prvú sezónu v "Bundeslige" odohral v roku 1965.
Kurt Reidemeister

Kurt Werner Friedrich Reidemeister (* 13. október 1893, Braunschweig, Nemecko – † 8. júl 1971, Göttingen, Nemecko) bol nemecký matematik.
V roku 1921 obhájil dizertáciu z algebraickej teórie čísel, pod vedením Ericha Heckeho. Zaoberal sa predovšetkým kombinatorickou teóriou grúp, kombinatorickou topológiou, geometrickou teóriou grúp a základmi geometrie.
Erich Hecke

Erich Hecke (* 20. september 1887, Buk, Poľsko, vtedy Nemecké cisárstvo - † 13. február 1947, Kodaň, Dánsko) bol nemecký matematik. Zaoberal sa predovšetkým teóriou čísel. Je známy predovšetkým vďaka tzv. Heckeho L-funkciám.
Bol študentom Davida Hilberta a medzi jeho študentov patrili napríklad Kurt Reidemeister, či Heinrich Behnke.
Heinrich Behnke

Heinrich Behnke (* 9. október 1898, Horn, Nemecko, vtedy Nemecké cisárstvo – † 10. október 1979, Münster, Nemecko) bol nemecký matematik a rektor Münsterskej univerzity. Je známy predovšetkým vďaka práci v oblasti komplexnej analýzy. Patril medzi študentov Ericha Heckeho.
Paul Epstein

Paul Epstein (* 24. júl 1871, Frankfurt nad Mohanom, Nemecko, vtedy Nemecké cisárstvo – † 11. august 1939, Dornbusch, Nemecko) bol nemecký matematik. Je známy najmä vďaka svojej práci v oblasti teórie čísel, špeciálne vďaka tzv. Epsteinovej zeta funkcii.
Doktorát získal v roku 1895 na univerzite v Štrasburgu, kde pôsobil až do roku 1918, keď mesto pripadlo Francúzsku. Od roku 1919 pôsobil na univerzite vo Frankfurte, kde bol neskôr vymenovaný za profesora. Po nástupe nacistov miesto na univerzite stratil, a keďže kvôli pokročilému veku nebol schopný nájsť si nové miesto v zahraničí, spáchal v roku 1939 samovraždu predávkovaním barbiturátom Veronal.
Paul Sophus Epstein

Paul Sophus Epstein (* 20. marec 1883, Varšava, Poľsko, vtedy Ruská ríša – † 8. február 1966, Pasadena, Kalifornia, USA) bol americký matematik a fyzik. Je známy najmä vďaka svojej práci pri budovaní kvantovej mechaniky. Zaujímal sa tiež o psychoanalýzu.
Heinz Prüfer

Ernst Paul Heinz Prüfer (* 10. november 1896, Wilhelmshaven, Nemecko, vtedy Nemecké cisárstvo – † 7. apríl 1934, Münster, Nemecko) bol nemecký matematik. Zaoberal sa abelovskými grupami, algebraickými číslami, teóriou uzlov a Sturmovou-Liouvilleovou teóriou. Je po ňom pomenovaných viacero matematických konceptov, spomedzi nich sú pravdepodobne najvýznamnejšie tzv. Prüferove kódy, ktoré umožňujú jednoznačne zakódovať strom do postupnosti čísel vrcholov. Využívajú sa napríklad pri jednom z možných dôkazov Cayleyho vety.
Pellegrini

Pellegrini môže byť:
Hraboš tatranský

Hraboš tatranský (iné názvy: hrabošík tatranský, hrabáč tatranský; lat. "Microtus tatricus"; staršie: "Terricola tatricus", "Pitymys tatricus") je druh hlodavca z rodu "Microtus" (po slovensky hraboš). Je endemitom Karpát. 
Nominátny poddruh "Microtus tatricus tatricus" žije v Západných Karpatoch na Slovensku a v Poľsku, zatiaľ čo poddruh "Microtus tatricus zykovi" žije vo Východných Karpatoch na Ukrajine a v Rumunsku. Celková početnosť sa odhaduje na 200 000 – 250 000 jedincov.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 39 (9,1 % rozlohy Slovenska, do roku 1964 len v 10, 2,3 %) v nadmorských výškach 500 (Veľká Fatra) – (sedle Váhy vo Vysokých Tatrách). Na Slovensku obýva klimaxové horské lesy najčastejšie v nadmorských výškach 1 100 –  v týchto pohoriach: Veľká Fatra, Malá Fatra, Kremnické vrchy, Oravské Beskydy, Nízke Tatry, Západné Tatry, Vysoké Tatry, Belianske Tatry, Muránska planina a Chočské vrchy.
Biotop.
Preferuje vlhké, chladnejšie stanovištia so silnejšou vrstvou organickej hmoty (humusu) a bohatým podrastom. Osídľuje vegetáciou zarastené skalné sutiny a to od alpských lúk až po zapojené horské inverzné doliny, ktorými zostupuje do nižších polôh.
Evolúcia druhu.
Spoľahlivým rozlišovacím znakom hraboša tatranského je jeho karyotyp – diploidný počet chromozómov a základný karyotyp (2N=32, NF=46) sú jedinečným znakom v rámci rodu "Microtus". Geneticky je hraboš tatranský príbuzný s hrabošom alpínskym ("Microtus multiplex"), "Microtus liechtensteini" a "Microtus bavaricus" (Martinková et al., 2007). Od spoločného predka sa oddelil v holocéne.
Miroslav Barčík

Miroslav Barčík (* 26. máj 1978, Čadca) je bývalý slovenský futbalista. 
Bol technicky dobre vybaveným stredopoliarom, ktorý bol schopný hrať aj na kraji zálohy. 
Reprezentoval výber Slovenska na Olympijských hrách 2000 v Sydney. Najväčšiu časť svojej kariéry odohral v drese MŠK Žilina, za ktorú odohral vyše 270 ligových zápasov a kde získal tri majstrovské tituly. Krátko pôsobil aj v zahraničí, v tureckom klube Göztepe AŞ a u nováčika gréckej najvyššej súťaže Ergotelis FC.
Eyjafjallajökull

Eyjafjallajökull alebo menej presne Eyjafjalla môže byť:
Eyjafjallajökull (sopka)

Eyjafjallajökull (; doslova „Ľadovec ostrovných hôr“) alebo menej často Eyjafjöll alebo nepresne Eyjafjalla je vulkán pod rovnomenným ľadovcom na území Islandu. Nachádza sa severne od obce Skógar a bezprostredne západne od sopky Katla (pokrytej ľadovcom Mýrdalsjökull). Je to stratovulkán vysoký 1 666 m. Erupcie sa za posledných 1000 rokov vyskytli v rokoch 1612, 1823 a 2010. Kráter sopky má priemer 3 - 4 km.
Erupcia v roku 2010.
V roku 2010 sopka trikrát vybuchla - 20. marca, 31. marca a 13. apríla, pričom prvé erupcie boli prísne vzaté lokalizované zhruba medzi sopkami Eyjafjallajökull a Katla.
Erupcia z 13. apríla mala za následok prerušenie leteckej dopravy vo veľkej časti Európy.
Eyjafjöll

Eyjafjöll môže byť:
Euroskupina

Euroskupina (angl. "eurogroup" alebo "Euro Group"; staršie "Euro-X", neskôr "Euro-XI") je grémium (pravidelné zasadnutie) ministrov financií eurozóny. Je to politická kontrola meny euro a súvisiacich aspektov menovej politiky EÚ, akým je napr. Pakt stability a rastu. Súčasným predsedom je bývalý írsky minister financií Paschal Donohoe.
Ministri sa obyčajne stretávajú deň pred zasadnutím Ecofinu Rady Európskej únie. Táto skupina súvisí s Radou EÚ (iba štáty Euroskupiny hlasujú vo veciach týkajúcich sa eura v Ecofine) a bola formalizovaná podľa Lisabonskej zmluvy.
Členovia.
Uvedení sú členovia k júnu 2023. Na zasadnutiach sa zúčastňuje aj prezident ECB, Európsky komisár pre ekonomické a finančné záležitosti a predseda pracovnej skupiny Eurogroup.
Jean-Claude Trichet

Jean-Claude Trichet (* 20. december 1942, Lyon, Francúzsko) je francúzsky finančník, v rokoch 20032011 prezident Európskej centrálnej banky (ECB).
Od roku 1993 bol guvernérom francúzskej centrálnej banky (Banque de France). Na čele ECB nahradil 1. novembra 2003 Holanďana Wima Duisenberga.
Kochav ha-Jarden

Kochav ha-Jarden je archeologická lokalita v [Izrael]i. Jej najznámejším prvkom sú ruiny križiackej pevnosti (hradu) známej po francúzsky ako Belvoir [vyslov: belvuár], alebo le Coquet [lkoke]. Nachádza sa v kopcoch plošiny Neftali, dvadsať kilometrov južne od Tiberiadskeho jazera a 500 metrov nad údolím Jordánu. V časoch križiackych výprav bol hrad súčasťou feudálneho panstva francúzskeho rodu Velos, ktorí sídlil v Tverji.
Meno.
Hebrejský názov כוכב הירדן "Kochav ha-Jarden" znamená „Hviezda Jordánu“. Hviezdou (Kochav) sa myslí židovská dedina, ktorá tu existovala v časoch rímskej a byzantskej nadvlády. Moslimovia miesto nazývajú "Kaukab al-Hawa" - „Hviezda vetrov“, čo symbolizuje silné vetry na vrchole kopca.
Dejiny.
Pevnosť Belvoir slúžila ako významná prekážka moslimkému postupu do križiackeho Jeruzalemského kráľovstva z východu. V roku 1180 odolal útoku tureckých vojsk.
Počas sérií Saladinovych víťazstiev nad križiakmi po bitke pri Hattíne bol aj hrad Belvoir obliehaný moslimskou armádou. Obliehanie sa vlieklo rok a pol, až do 5. januára 1189, kedy posádka kapitulovala.
Opevnenie hradu bolo v rokoch 1217 až 1218 rozbúrané víťazmi, ktorí sa obávali znovudobytia pevnosti križiakmi.
V roku 1240 bol hrad Belvoir na základe dohody postúpený križiakom, ale nedostatok peňazí im nedovoľoval znova vybudovať opevnenie a pevnosť sa tak zakrátko dostala znova pod vládu moslimov.
Belvoir

Belvoir môže byť:
Ryszard Kaczorowski

Ryszard Kaczorowski (* 26. november 1919, Białystok, Poľsko – † 10. apríl 2010, Pečorsk, Rusko) bol poľský štátnik.
Životopis.
Vyštudoval obchodnú školu. Už od útleho veku pôsobil v skautskej organizácii. 
V roku 1940 ho zatkol NKVD a bol odsúdený na trest smrti, ktorý mu znížili na desať rokov v tábore Kolyma. Po uzavretí dohody Sikorski-Majski v roku 1941 bol prepustený a narukoval do armády generála Władysława Andersa. V tom čase dokončil strednú školu. Zúčastnil sa bojov o Monte Cassino. Po druhej svetovej vojne zostal vo Veľkej Británii ako politický emigrant. Do roku 1986 pracoval ako účtovník. Bol tiež predsedom poľskej exilovej skautskej únie.
Kaczorowski sa angažoval v poľskom politickom exile. V roku 1986 sa stal ministrom domácich záležitostí exilovej vlády. Poľská exilová vláda fungovala podľa poľskej ústavy z roku 1935, ktorá umožňovala, aby prezident vymenoval svojho nástupcu pre prípad, že sa prezidentský úrad uvoľní počas vojny. Kazimierz Sabbat vymenoval Kaczorowskiho za svojho nástupcu v januári 1988. Keď Sabbat 19. júla 1989 zomrel, stal sa Kaczorowski poľským prezidentom v exile. 22. decembra 1990 odovzdal insígnie prezidenta do rúk Lecha Wałęsu, ktorý prevzal úrad vo vlasti.
Kaczorowski žil v Londýne a bol čestným občanom takmer tridsiatich poľských miest. Zahynul pri leteckom nešťastí pri ruskom Smolensku 10. apríla 2010.
Signatúra

Signatúra môže byť:
Pečorsk

Pečorsk () je obec v Smolenskej oblasti v Rusku.
Leží približne sedem kilometrov severne od Smolenska a v roku 2002 mala 3 750 obyvateľov. V roku 1998 mala 4 067 obyvateľov a v roku 1859 19 obyvateľov (a pravoslávny chrám).
Meno obce je odvodené od staršieho ruského slova "печера" znamenajúceho "jaskyňa". 
10. apríla 2010 prišlo neďaleko dediny k havárii lietadla Tu-154M s poľskou delegáciou letiacou na pietny akt na pamiatku obetí Katynského masakru pri ktorej všetci na palube lietadla, vrátane poľského prezidenta Lecha Kaczyńského s manželkou, zahynuli. Lietadlo sa snažilo pristáť na neďalekom vojenskom letisku v Smolensku.
Krystyna Bochenková

Krystyna Maria Bochenková (rodená Neumanová; * 30. jún 1953, Katovice, Poľsko – † 10. apríl 2010, Pečorsk, Rusko) bola poľská novinárka a politička.
Životopis.
Absolvovala Fakultu poľskej filológie Slezskej univerzity. Od roku 1976 bola novinárkou Poľského rozhlasu Katovice. Veľa rokov spolupracovala s tlačou a televíziou. Bola iniciátorkou mnohých charitatívnych akcií. Ako nezávislá na kandidátke Únie slobody bola v roku 2004 zvolená do poľského Senátu, do ktorého bola zvolená aj v roku 2005 a 2007. V novembri 2007 bola zvolená za podpredsedníčku Senátu. 
Zomrela pri leteckom nešťastí pri ruskom Smolensku 10. apríla. In memoriam obdržala Veliteľský kríž s hviezdou Radu Polonia Restituta.
Rad Polonia Restituta

Rad Polonia Restituta () je jedno z najvyšších poľských vyznamenaní. Udeľuje sa za vynikajúce úspechy v oblasti vzdelávania, vedy, športu, kultúry, umenia, ekonomiky, národnej obrany, za sociálne aktivity, štátnu službu a za rozvíjanie dobrých vzťahov s ostatnými krajinami. Bol založený 4. februára 1921, v roku 1944 znovu obnovený. Udeľuje sa v piatich triedach.
Jeho odznakom je zlatý, bielo smaltovaný kríž s ôsmimi hrotmi, zakončený malými guľkami. V červenom okrúhlom strede je znázornená biela poľská orlica, okolo nej je vpísané heslo "Polonia Restituta" (obnovené Poľsko). Stuha je červená s bielymi postrannými prúžkami.
Rad fakticky nahradzoval vzhľadom i funkciou podobný Rad svätého Stanislava.
Marshall Harvey Stone

Marshall Harvey Stone (* 8. apríl 1903, New York, USA – † 9. január 1989, Čennaj (vtedy Madras), India) bol americký matematik a syn Harlana Fiskeho Stonea, právnika, politika, sudcu a predsedu najvyššieho súdu USA. Zaoberal sa predovšetkým reálnou analýzou, funkcionálnou analýzou a Boolovými algebrami. Je po ňom pomenovaných viacero matematických viet a konceptov.
Alexander Frei

Alexander Frei (* 15. jún 1979, Bazilej) je švajčiarsky futbalový útočník, v súčasnosti hráč klubu FC Bazilej. Je kapitánom .
Kaplnka svätého Jakuba

Kaplnka svätého Jakuba je bývalá kaplnka v Bratislave na Námestí SNP, ktorá bola odkrytá v rokoch 1994-1996 v rámci archeologického výskumu, ktorý vykonával Mestský ústav ochrany pamiatok. Tým boli zistené nové poznatky o meste a jeho histórii a odkryté 4 podoby jednej stavby:
Kaplnka sa nachádza na cintoríne ktorý sa rozprestieral medzi Starou tržnicou a Manderlákom. Ide o cennú archeologickú pamiatku, v historických análoch je už od roku 1436 zaznamenaná ako cintorínska kaplnka pri kostole sv. Vavrinca. Kaplnka je gotickou stavbou a jej niekoľko prestavieb potvrdzuje mimoriadny význam osady sv. Vavrinca, kde sa nachádzala. Kaplnka zanikla v súvislosti so zrušením cintorína v roku 1774. Pod kaplnkou sa nachádza kostnica s niekoľkými tisíckami kostí a s asi 500 lebkami.
SK Rapid Wien

SK Rapid Wien je rakúsky futbalový klub, ktorý hráva v Bundeslige. Svoje domáce zápasy hráva na štadióne Gerhard-Hanappi-Stadion, ktorý sa nachádza vo viedenskom mestskom obvode Penzing. Bol založený v roku 1898 pod názvom "1. Wiener Arbeiter Fußballklub". Meno „Rapid“ nesie od 8. januára 1899. Farby klubu sú zelená a biela. S 32 titulmi v lige je najúspešnejším rakúskym futbalovým klubom.
Úspechy.
Rakúska Bundesliga (32)
Rakúsky pohár (14)
Pohár víťazov pohárov UEFA
Čilské národné futbalové mužstvo

Čilské národné futbalové mužstvo reprezentuje Čile na medzinárodných futbalových akciách, ako sú Majstrovstvá sveta alebo Copa América.
Čilská futbalová federácie je po argentínskej druhou najstaršou juhoamerickou futbalovou federáciou. Bola založená 19. júna 1895 vo Valparaíso. Čile je jedným zo štyroch zakladajúcich členov CONMEBOL, založenej v roku 1916. 
Čile bolo účastníkom prvých Majstrovstiev sveta vo futbale 1930 v Uruguaji. Po výhrach s Mexikom a Francúzskom prehrali s Argentínou a skončili tak v prvom kole. Najlepším výsledkom čilskej reprezentácie bolo tretie miesto na domácich majstrovstvách v roku 1962. 
Ich najväčšími úspechmi sú víťazstva na Copa América 2015 a 2016 a finále na Pohári konfederácii FIFA 2017. 
Medzi známych čilských hráčov patria Guillermo Subiabre, Sergio Livingstone, George Robledo, Enrique Hormazabal, Leonel Sánchez, Elías Figueroa, Carlos Caszely, Marcelo Salas a Iván Zamorano z minulosti a zo súčasnosti hráči ako Claudio Bravo, Alexis Sánchez a Arturo Vidal
Svoje domáce zápasy hrajú na štadióne Estadio Nacional de Chile v Santiagu, ktorý má kapacitu vyše 65 000 divákov.
Externé odkazy.
https://www.laroja.cl/index
Martin Fabuš

Martin Fabuš (* 11. november 1976) je slovenský futbalista, ktorý bol naposledy hráčom poľského klubu Ruch Chorzów. Hráva na pozícií útočníka a bol dvojnásobným najlepším strelcom slovenskej ligy. Najväčšiu časť svojej kariéry odohral v drese Trenčína.
Marilyn Manson (skupina)

Marilyn Manson je americká industriálna metalová skupina z Fort Lauderdale na Floride. V roku 1989 ju založil spevák Brian Hugh Warner (Marilyn Manson) a gitarista Scott Putesky (Daisy Berkowitz) pod názvom Marilyn Manson &amp; the Spooky Kids. Neskôr bol názov skupiny skrátený na Marilyn Manson. Ich názov demonštruje prelínanie dobra a zla kombinovaním dvoch mien – Marilyn (Marilyn Monroe) bola slávna americká herečka a Manson (Charles Manson) bol niekoľkonásobný (masový) vrah.
Členovia skupiny.
Súčasná zostava
Bývalí členovia
Untouchables (Korn)

Untouchables je piaty štúdiový album od americkej nu metalovej skupiny Korn. Bol vydaný 11. júna 2002, cez Epic Records a Immortal Records. Album obsahuje hity ako „Thoughtless“, „Alone I Break“ alebo „Here To Stay“, ocenenú cenou Grammy.
10. júna 2002 (deň pred vydaním albumu) bol usporiadaný koncert na oslavu vydania albumu, ktorý bol neskôr vydaný pod názvom Live Hammerstein.
Dyckov jazyk

Dyckov jazyk nad "2n"-prvkovou abecedou formula_1 je v teórii formálnych jazykov bezkontextový jazyk, pomenovaný podľa matematika Walthera von Dycka, generovaný nasledujúcou gramatikou:
V prípade, že formula_3 sú nejaké typy ľavých zátvoriek a formula_4 sú zodpovedajúce typy pravých zátvoriek, zodpovedá Dyckov jazyk nad abecedou formula_5 jayzku všetkých dobrých uzátvorkovaní nad danými typmi zátvoriek.
Gramatika generujúca Dyckov jazyk je jednoznačná (pre každé slovo z jazyka existuje práve jeden strom odvodenia).
Význam Dyckových jazykov umocňuje aj tzv. Chomského-Schützenbergerova veta, ktorá hovorí, že každý bezkontextový jazyk je homomorfným obrazom prieniku niektorého Dyckovho jazyka s vhodným regulárnym jazykom.
Príklad.
Nasleduje príklad Dyckovho jazyka formula_6 nad štvorprvkovou abecedou pozostávajúcou zo znakov formula_7. Daný Dyckov jazyk bude generovaný gramatikou:
Takýto jazyk je jazykom všetkých dobrých uzátvorkovaní nad danou abecedou, a teda, napríklad:
Walther von Dyck

Walther Franz Anton von Dyck (* 6. december 1856, Mníchov, Nemecko, vtedy Bavorské kráľovstvo – † 5. november 1934, Mníchov, Nemecko) bol nemecký matematik. Ako prvý moderným spôsobom definoval grupu, je tiež známy vďaka práci v kombinatorickej teórii grúp. V teórii formálnych jazykov sú po ňom pomenované Dyckove jazyky, v teórii plôch je po ňom pomenovaná Dyckova veta a Dyckova plocha.
Wawelská katedrála

Wawelská katedrála, celým názvom "Katedrálna bazilika svätého Stanislava a svätého Václava" – "Bazylika archikatedralna św. Stanisława i św. Wacława", je arcidiecézny kostol na Wawelskom návrší v Krakove. Je to poľské sväté miesto národného historického významu a poľská kultúrna pamiatka. Má tisícročnú históriu a je to tradičné miesto korunovácií poľských kráľov, mnohí sú tu aj pochovaní (19 z nich), ako aj svätí (sv. Stanislav) a ďalšie významné osobnosti poľského národa.
Wawelský hrad

Wawelský hrad () je gotický hrad na Wawelskom návrší v Krakove postavený na príkaz Kazimíra III. Veľkého a pozostávajúci z mnohých objektov okolo centrálneho dvora. 
V 14. storočí bol prebudovaný podľa Hedvigy I. a Vladislava II. Jagela. Počas ich panovania vznikla potreba pristavenia veže, ktorá dostala názov "Kuracia stopa" (Kurza Stopka) a Dánska veža. Ich komnata obsahovala meč Szczerbiec, ktorý sa používal pri korunovačných ceremóniách a dnes je vystavený. V tom čase pribudli aj ďalšie objekty, ktoré slúžili ako štvrte pre duchovenstvo, kráľovských úradníkov a remeselníkov. Obranné steny a veže Jordanka, Lubranka, Sandomierska, Tęczyńska, Szlachecka, Złodziejska a Panieńska boli vybudované tiež v rovnakom období. V takejto podobe zostal do požiaru v roku 1499.
Podchod

Podchod je stavba umožňujúca alternatívnu cestu pre peších inak nepriepustnou cestou alebo cestou horšie priechodnou. Napríklad podchody pod rušnými ulicami a cestami, diaľničnými estakádami, železničnými a električkovými traťami alebo podchody v metre.
Runové kamene v Jellingu

Runové kamene v Jellingu sú runové kamene pravdepodobne z 10. storočia nachádzajúce sa v malom meste Jelling v Dánsku. Runové nápisy na oboch kameňoch patria vôbec k najznámejším v Dánsku – starší z kameňov dal vztýčiť prvý dánsky kráľ Gorm na počesť svojej ženy Thyry. Druhý kameň vztýčil jeho syn Harald I. na počesť svojich rodičov, jeho dobytia Dánska a Nórska a prechod Dánov ku kresťanstvu.
Runové kamene sú v súčasnosti často navštevovanou turistickou lokalitou, ktorá je spoločne s miestnym kostolom od roku 1994 súčasťou svetového dedičstva UNESCO.
Brú na Bóinne

Brú na Bóinne (doslova "Palác (rieky) Boyne"; angl. často "Bend of the Boyne") je archeologická lokalita asi 8 km od mesta Drogheda v grófstve Meath vo východnom Írsku. Je známa svojimi megalitickymi pamiatkami. Nachádzajú sa tu najmä hrobky (Newgrange, Knowth a Dowth) a množstvo menhirov, ktorých začiatky spadajú do neolitického obdobia, pravdepodobne do 4. tisícročia pred Kr. 
Od roku 1993 sú miestne starobylé pamiatky na čele s hrobkou Newgrange súčasťou svetového dedičstva UNESCO pod názvom Archeologický súbor v Ohybe rieky Boyne.
Agrigento

Agrigento (sicílsky Girgenti) je talianske mesto v oblasti Sicílie, hlavné mesto rovnomennej provincie.
Dejiny.
Mesto bolo založené v roku 581 pred Kr. obyvateľmi Geli pôvodom z gréckych ostrovov Rodos a Kréta, ktorí mesto nazvali "Akragas" podľa rovoomennej rieky. Grécka nadvláda trvala 370 rokov a v roku 210 pred Kr. za druhej púnskej vojny získala mesto do svojej moci rímska ríša pod latinským názvom "Agrigentum".
Po dobytí mesta Agrigentum Arabmi v roku 829 stála na mieste antického mesta len malá obec v jeho severnej časti. Pod menom Kerkent alebo Gergent vzniklo významné berberské sídlo, ktoré sa vyvinulo do významného moslimského centra na Sicílii a konkurovalo s arabským Palermom o nadvládu.
V roku 1087 bol Gergent dobyli Normani. Roger II. Sicílsky tu založil biskupstvo.
Vývoj počtu obyvateľov.
"Počet obyvateľov"
Villa Romana del Casale

Villa Romana del Casale je rímska vila neďaleko mesta Piazza Armerina na Sicílii. Nachádza sa tu najrozsiahlejší a najbohatší komplex mozaík na svete. Začiatky stavby siahajú do 4. storočia. 
Pre svoju mimoriadnu kultúrnu hodnotu je od roku 1997 zapísaná zozname Svetového dedičstva UNESCO.
Ivan Horváth (skladateľ)

Ivan Horváth (* 16. február 1935, Bratislava† 18. január 2021, Bratislava) bol slovenský hudobný skladateľ, dirigent, redaktor a dramaturg.
Syn spisovateľa Ivana Horvátha. Od detstva sa učil hre na klavír. Vyštudoval Vyššiu školu pedagogickú, hudobná výchovu (profesor Eugen Suchoň) a slovenčinu. Potom externe kombináciu hru na klavír (Vysoká škola pedagogická) a hudobnú teóriu na fakulte Hudobných vied (VŠMU). Venoval sa tiež štúdiu amerických teoretických publikácii z oblasti jazzu a originálnych aranžmánov takých aranžérov ako sú Quincy Jones, Oliver Nelson, Henry Mancini a ďalších.
Medzi rokmi 1956 – 1958 bol členom džezového kvinteta (klavír) Karola Ondreičku. Komponovať začal v roku 1960. Najskôr džezové skladby. Skladba „Siluety“ bola prvou slovenskou skladbou z oblasti slovenského džezu, ktorá bola na albume "Československý jazz" (1962). Skladbu nahralo "Bratislavské jazzové quarteto". Venoval sa však najmä veľkoorchestrálnemu džezu ktorý nahrával s Tanečným orchestrom (neskôr Big band Slovenského rozhlasu). Po roku 1965 sa postupne začal orientovať na populárnu hudbu. Od roku 1970, po udelení Zlatej Bratislavskej lýry (hlasovalo 10 porôt z celého Československa), sa zameral výlučne len na populárnu hudbu. Medzi rokmi 1976 – 1994 bol dramaturgom Tanečného orchestra Československého rozhlasu.
Hudobná spolupráca.
V rámci tvorby piesní spolupracoval s Tatianou Hubinskou, Marcelou Laiferovou, Evou Kostolányiovou, Janou Kocianovou, Marikou Gombitovou, Karolom Duchoňom, M. Drobným, Dušanom Grúňom, Evou Sepešiovou, Evou Mázikovou, Zdenou Studenkovou, Marikou Škultétyovou, Silviou Slivovou, Petrom Stašákom, Evou Strakovou, Blankou Bezákovou, I. Kalmanovou, Elena Martincovà, Zdenom Sychrom, Alenou Tichou, Ivom Hellerom, I. Ivaškom, Evou Biháryovou, Lýdiou Volejníčkovou, Jánom Gregušom, Gabrielou Hermélyovou, Evou Máriou Uhríkovou, Bezinkami, Zuzanou Martinsen, Marcelou Molnárovou, Miroslavom Ličkom a inými.
Iná činnosť.
Ivan Horváth bol členom výboru Medzinárodného jazzového festivalu Praha. Spolu s Igorom Wasserbergerom bol autorom publikácie „Základy jazzovej interpretácie“ ktorú napísali v roku 1966, knihu vydal Opus v roku 1972.
Via Sacra

Via Sacra ("Svätá cesta") je pravdepodobne najstaršia a zároveň i najslávnejšia ulica antického Ríma. Kamenná cesta začína na vrcholku pahorku Kapitol, pokračuje cez Forum Romanum, kde sa rozširuje a končí pred bránami Kolosea.
Svätá cesta bola tepnou Fora Romana a teda i tepnou celého Ríma. Konali sa tu rôzne posvätné obrady, veľkolepé slávnosti víťazstiev a denne ňou prešlo niekoľko tisíc ľudí smerujúcich do chrámov, práce či do Kolosea. Práve vďaka mnohým svätyniam vďačí Via Sacra za svoje meno.
Dejiny.
Prvé primitívne základy cesty boli položené už v 5. storočí pred Kr., ale pri dažďoch bola cesta prakticky nepoužiteľná. Dláždenia sa cesta dočkala až za vlády cisára Nera po veľkom rímskom požiari v roku 64. Zaujímavé je, že súčasné dláždenie pochádza už z doby cisára Augusta. Archeológovia totiž Nerove dláždenie zaradili do stredoveku a kopali ešte nižšie. To vysvetľuje fakt, že všetky stavby postavené v hornej časti cesty po Nerovej vláde sa dnes nachádzajú nad úrovňou Via Sacry.
Assisi

Assisi (rímske "Assisium") je malebné historické mestečko v Umbrii v strednom Taliansku, preslávené ako rodisko svätého Františka z Assisi a v tejto súvislosti ako pútnické miesto a turistické stredisko.
Poloha.
Mesto leží asi východne od Perugie na pomerne strmom juhozápadnom svahu vrchu "Monte Subasio" (). Nad mestom sa nachádza skala, na vrcholku ktorej sú zvyšky stredovekého hradu "Rocca maggiore". Z rímskych dôb sa zachovali na terasách svahu mestské hradby, niekdajšie fórum (dnes "Piazza delle Commune"), amfiteáter a chrám bohyne Minervy, prestavaný na súčasný kostol "Santa Maria sopra Minerva".
Dejiny.
Okolo roku 45 pred Kr. sa tu narodil rímsky básnik Sextus Aurelius Propertius. V roku 545 mesto spustošili Góti, neskôr patrilo k Lombardsku a stalo sa časťou stredovekej Ríše. V roku 1181 sa tu narodil František z Assisi, ktorý tu strávil veľkú časť života a dole pod mestom založil Rád menších bratov (františkánsky). V roku 1197 tu bol pokrstený vtedy trojročný neskorší cisár Fridrich II. V roku 1212 sem tajne prišla talianska šľachtičná Chiara di Bernardino, neskôr známa ako svätá Klára, a založila Rád svätej Kláry (klarisky), pre ktorý sama napísala rehoľné pravidlá. Tie však boli schválené až v roku 1253, deň pred jej smrťou. Jej príklad nasledovalo veľa urodzených žien, okrem iných aj svätá Anežka Česká, ktorá si s ňou aj písala. Hlavnou myšlienkou oboch bolo „privilégium chudoby“ a nasledovanie Krista v dennom živote.
Ľadovcový fjord v Ilulissate

Ľadovcový fjord v Ilulissate sa nachádza severne od polárneho kruhu a západne od Grónskeho pevninského ľadovcového príkrovu, blízko mesta Ilulissat. Fjord je dlhý a široký. Na konci fjordu ústi ľadovec Jakobshavn Isbræ, ktorý je najproduktívnejší ľadovec na severnej pologuli.
Ľadovec sa pohybuje rýchlosťou 20 až 35 metrov za deň. Časté sú aj ľadovcové hory vysoké , ktoré vznikajú v zlome ľadovcového masívu. Plávajúce ľadovce často dosiahnú vzdialenosť k 40° až k 45 °rovnobežke (južne od Britských ostrovov na úrovni mesta New York).
MG 34

Maschinengewehr 34 skrátene MG 34 bol nemecký guľomet vyvinutý firmou Mauser, zavedený do výzbroje Wehrmachtu v rokoch 1934-1935. Bol základnou podpornou automatickou zbraňou nemeckej pechoty v úvodnej časti druhej svetovej vojny. Neskôr bol nahradzovaný guľometmi MG 42.
Technický popis.
MG 34 bol vzduchom chladený guľomet používajúci muníciu kalibru 7,92 × 57 mm Mauser. Bol navrhnutý ako guľomet všeobecného použitia. Ako ľahký guľomet bol používaný s dvojnožkou na konci hlavne a obyčajne s 50 ranovým bubnovým zásobníkom. Ako ťažký guľomet mal inštalovanú masívnu trojnožku a munícia bola dodávaná pásom. V praxi pechota používala verziu s dvojnožkou avšak muníciu dodával nábojový pás s dĺžkou podľa potreby. Štandardný pás dodávaný v krabicovitom zásobníku mal kapacitu 250 nábojov.
Amalienborg

Amalienborg je zámok v Kodani a zimné sídlo dánskej kráľovskej rodiny. Je významným dielom rokokovej architektúry.
Na mieste dnešného komplexu sa v minulosti nachádzali dva paláce. Tento rokokový komplex sa skladá zo štyroch identických zámkov, kostola Frederiks Kirke a centrálneho námestia so sochou Frederika V. Paláce sú pomenované ako Christian VII., Christian VIII., Frederik VIII. a Christian IX.
Realizáciu budov viedol významný dánsky architekt Nicolai Eigtved (* 1701 – † 1754) ktorý sa však dokončenia palácov nedožil. Výstavba palácov na západnej časti námestia sa začala v roku 1750 a bola dokončená v roku 1760.
Zámok Valtice

Zámok Valtice je zámok nachádzajúci sa v moravskom meste Valtice v okrese Břeclav v Česku. Zámok je súčasťou krajinnej pamiatkovej zóny Lednicko-valtický areál, zapísaného na zozname Svetového dedičstva UNESCO.
História.
Pôvodne gotický hrad z 13. storočia bol prestavaný na renesančný a neskôr barokový zámok. Do dnešnej podoby bol prestavaný v rokoch 16431730 podľa projektov talianskeho staviteľa D. Martinelliho a Johanna Bernharda Fischera z Erlachu. Zámok tvorí trojposchodová štvorkrídla budova s koniarňou, jazdiarňou, galériou, barokovým divadlom a kočiarovňou. Z renesančného obdobia sa zachovali dve nárožné veže, od ktorých vedú nízke bočné krídla uzatvárajúce s hlavnou budovou čestný dvor. Priečelná fasáda zámockej budovy je bohato zdobená, stredová os budovy je zvýraznená vstupným portálom a vežou. Bohato vybavené zámocké interiéry boli upravované až do 18. storočia. Zámocký park bol založený v roku 1727. Začiatkom 19. storočia bola záhrada rozšírená a prebudovaná na prírodno krajinársky park s ďalekými priehľadmi. Park má rozlohu a rastie v ňom 22 druhov ihličnanov a 63 druhov listnáčov.
RC Lens

Racing Club de Lens je francúzsky futbalový klub hrajúci v meste Lens v Pas-de-Calais. Klub bol založený v roku 1906, prvýkrát hral v Ligue 1 v roku 1937. Svoje domáce zápasy hráva na štadióne Stade Félix-Bollaert. Najväčší úspech dosiahol klub v roku 1998, kedy vyhral Ligue 1. 
Najväčším rivalom klubom je OSC Lille, zápasy medzi týmito dvoma klubmi majú označenie Derby du Nord (Severské derby).
Rastislav Michalík

Rastislav Michalík (* 14. január 1974, Staškov) je slovenský futbalista, v súčasnosti hráč FK Slavia Staškov. Vrchol svojej kariéry dosiahol v drese AC Sparta Praha, kde bol aj kapitánom mužstva a hral aj v skupinovej fázy Ligy majstrov. Strelil prvý gól Sparty v zápase proti slávnemu a hviezdami nabitému kádru Realu Madrid. 
V drese odohral 21 zápasov.
Vrbovské vetry

Vrbovské vetry je názov hudobného festivalu, ktorý sa od roku 2007 každoročne koná vo Vrbovom. Jeho hlavným organizátorom je Branislav Jobus, okrem neho na organizácii spolupracujú aj Whisky a Martin Višňovský.
Na festivale doteraz vystúpilo množstvo slovenských a českých skupín (Karpatské Chrbáty, Chiki liki tu-a, Slobodná Európa, Živé Kvety, Mňága a Žďorp, Martin Valihora), okrem toho sa tam však konajú aj projekcie filmov, diskusie so známymi osobnosťami alebo rozličné recesistické akcie.
Festival je celý vedený v recesistickom duchu (hneď po slávnostnom otvorení festivalu sa koná aj jeho slávnostné zatvorenie, medzi koncertami sa konajú akcie ako sú preteky na hojdacích koňoch či streľba z poplašnej pištole). 
&lt;br&gt;Patrí medzi každoročné akcie v meste Vrbové, chodia naň návštevníci z celého Slovenska aj zo zahraničia. V roku 2009 údajne dosiahol festival návštevnosť cez 1000 osôb . V roku 2010 sa skončil už pred polnocou (kvôli počasiu).
Ponte Vecchio

Ponte Vecchio je stredoveký most cez rieku Arno v talianskom meste Florencia. Nepretržite od jeho vybudovania až do dnes je most obklopený obchodmi. V minulosti tu predávali mäsiari, dnes sú tu obchody so suvenírmi, šperkami a umením.
Most tvoria tri klenbové polia. Stredné a hlavné pole má rozpätie 30 m a dve bočné 27 m. Výstavba mosta prebiehala v rokoch 1335 - 1345. Na jeho tvorbe sa podľa zdrojov podieľal architekt buď Neri di Fioravante, alebo Taddeo Gaddi.
Na mieste súčasného mosta stál počas Rímskej ríše most, cez ktorý viedla cesta via Cassia. Počas druhej svetovej vojny nebol most zničený, na rozdiel od ostatných mostov vo Florencii. V roku 1966 poškodila most veľká povodeň.
Quemú Quemú

Quemú Quemú môže byť:
Ponte Juscelino Kubitschek

Ponte Juscelino Kubitschek je most v Brazílii ponad umelé jazero Paranoá blízko hlavného mesta Brazília. Typologicky patrí most medzi asymetrický oceľový oblúkový most so zavesenou mostovkou. Na stavbe sa podieľali architekt Alexander Chan a inžinier Mario Vila Verde. Most nesie názov bývalého prezidenta Brazílie Juscelino Kubitschek de Oliveira, ktorý sa v 50. rokoch 19. storočia rozhodol vybudovať mesto Brazília ako nové hlavné mesto krajiny.
Výstavba začala v roku 2000 a most bol dokončený o dva roky neskôr. Celková dĺžka mosta je 1,2 km, rozpätie mostného pola je 3 x 240 m. Most je vysoký 60 a široký 24 m. Mostovka je 18 metrov nad hladinou jazera a jej celková plocha predstavuje 28 800 m2.
Most sa po dokončení, napriek vysokým realizačným nákladom a náročnému konštrukčnému riešenie, stal vyhľadávaným architektonickým dielom. V noci je most atraktívne osvetlený. Alexander Chan dostal za most ocenenie brazílskeho združenia oceľových konštruktérov "Premio Abcem 2003".
Brno-Bohunice

Brno-Bohunice je mestská časť na juhozápadnom okraji štatutárneho mesta Brna. Pod názvom Bohunice tiež katastrálne územie a do 16. apríla 1919 samostatná obec.
Mestská časť má rozlohu 301,71 ha, je tu evidovaných 48 ulíc a 1 147 adries.
Tomáš Záborský

Tomáš Záborský (* 14. november 1987, Trenčín) je slovenský hokejový útočník. Momentálne je hráčom slovenského tímu HK Dukla Trenčín.
Kariéra.
S hokejom začínal v rodnom meste, v klube Dukla Trenčín. 
V roku 2006 ho draftoval v piatom kole z celkového 137. miesta klub NHL – New York Rangers. V sezónach 2006–2008 pôsobil v juniorskej Ontario Hockey League, kde obliekal dres Saginaw Spirit. Po presvedčivých výkonoch v sezóne 2007/2008, kedy získal 70 bodov (31+39) v 68 zápasoch sa prebojoval na farmu New Yorku Rangers do tímu Hartford Wolf Pack a s Rangers podpísal podpísal trojročnú nováčikovskú zmluvu. Pred sezónou 2008/2009 sa zúčastnil na tréningovom kempe NY Rangers, vedenie klubu však nepresvedčil. Sezónu prevažne strávil v ECHL, kde obliekal dresy Charlotte a Daytonu. V AHL dostal príležitosť len v ôsmich stretnutiach. Do sezóny 2009/2010 vstúpil v službách ÄssätuPori z fínskej najvyššej súťaže, kde v 43 stretnutiach strelil deväť gólov a pridal 17 asistencií. V júli 2010 bol z New Yorku Rangers vymenený do Anaheimu. Sezónu 2010/2011 mal začať v tíme Elmira Jackals z ECHL, napokon však pokračoval vo fínskom Assäte Pori. V ročníku 2011/2012 sa v drese Assätu Pori stal najlepším strelcom súťaže a dostal sa aj do All-Star tímu fínskej ligy. Pred sezónou 2012/2013 podpísal dvojročnú zmluvu s klubom KHL Avangard Omsk. V úvodnej sezóne v KHL odohral 64 stretnutí so ziskom 23 gólov a 22 asistencií. V nasledujúcej sezóne sa mu v drese Avangardu nedarilo, bol tak vymenený do klubu Salavat Julajev Ufa za Štefana Ružičku. V Ufe odohral vrátane play-off 38 zápasov, v ktorých získal 14 bodov (9+5). Po dvoch sezónach strávených v Kontinentálnej hokejovej lige sa dohodol na ročnej zmluve s tímom IFK Helsinki, ktorú následne predĺžil o ďalší rok.
Reprezentácia.
Zúčastnil sa MS do 20 rokov 2007. V apríli 2010 ho tréner reprezentácie Glen Hanlon pozval na sústredenie A-tímu reprezentácie. Počas tohto sústredenia odohral svoje prvé dva reprezentačné zápasy v seniorskej kategórii proti Česku. V prvom zápase strelil oba góly Slovenska.
Jeho prvým významným podujatím v seniorskej kategórii sú MS 2013. Slovensko sa prebojovalo do štvrťfinále, Záborský v základnej skupine strelil 4 góly. Zatiaľ v reprezentácii odohral 28 zápasov, strelil 8 gólov.
Štatistika na významných podujatiach.
"(štatistické údaje v článku sú z 14. mája 2016)"